RAGNI BIRMANI 25 
pars cephalica foveam transversam utrinque ostendit, si a tergo 
(ab ano) inspicitur cephalothorax, et ab hoc apice series duae 
rectae sensim paullo divaricantes punctorum impressorum den- 
sorum, suum quodque pilum nigrum gerentium, paene usque ad 
oculos medios anticos ductae sunt; alii pili longiores nigri et 
ante et pone hos oculos conspiciuntur. Praeterea paene glaber 
est cephalothorax , sat nitidus, minus crasse rugoso-punctatus , 
antice transversim rugosus. Utrinque antice, ad ipsam inser- 
tionem mandibularum, tenuior (et albicans) videtur cutis cepha- 
lothoracis. Ocwlî in tres turmas non longe inter se remotas ordi- 
nati sunt: duo (medii antici) ipsum apicem partis cephalicae oc- 
cupant; tres utrinque sub et paullo pone eas triangulum formant, 
longissime a marginibus cephalothoracis remotum. Oculus medius 
anticus, medius posticus et lateralis posticus utriusque lateris 
seriem paene rectam formant, quum desuper inspicitur cepha- 
lothorax. A fronte visa utraque series oculorum fortissime de- 
orsum curvata est; desuper visa series antica leviter, series po- 
stica fortiter est recurva. Oculi medii antici reliquis oculis om- 
nibus multo majores sunt, rotundi, et paene contingentes inter 
se; oculi tres utriusque lateris oblongi sunt, laterales antici paullo 
majores quam laterales postici, qui antice acuminati sunt et 
paullo majores quam medii postici. Oculi medii antici a mediis 
posticis (quibus proximi sunt) spatio distant quod oculi medii antici 
diametrum aequat: a lateralibus anticis etiam (fere dimidio) lon- 
gius remoti sunt. Spatium inter medios posticos et laterales an- 
ticos oculi medii postici diametrum majorem aequare videtur, 
sed plus duplo minus est quam spatium inter medios anticos et 
medios posticos. Oculi laterales bini spatio disjuncti sunt quod 
diametrum breviorem oculi posterioris paene aequat; oculi medii 
postici a lateralibus posticis spatio etiam multo minore sepa- 
rati sunt. Sternum paullo longius quam latius, antice late ro- 
tundato-truncatum et in medio anguste sub-emarginatum, late- 
ribus paene parallelis et levissime rotundatis posteriora versus 
parum angustatum, postice ample rotundatum et ter sinuatum ; 
foveas duas majores rotundatas non longe a margine suo, po- 
stice, ex-adversus coxas 3.' paris sitas, ostendit, aliasque tres 
